**Դևիդ Քեթչինգս Դիքսոն** (անգլ.՝ David Catchings Dickson, փետրվարի 25, 1818(1818-02-25), Փայկ շրջան, Միսսիսիպի, ԱՄՆ - հունիսի 5, 1880(1880-06-05), Գրիմս շրջան, Տեխաս, ԱՄՆ), ամերիկացի քաղաքական գործիչ, Տեխասի 4-րդ փոխնահանգապետ (1853-1855)։

Կենսագրություն
--------------

Դևիդ Քեթչինգս Դիքսոնը ծնվել է 1818 թվականի փետրվարի 25-ին Փայկ շրջանում, Միսսիսիպի նահանգ։ Երբ Դևիդը 12 տարեկան էր, նրա ընտանիքը տեղափոխվել էր Ջորջթաուն, որտեղ էլ Դիքսոնն ամուսնացել է Սոֆրինիա Մեջիի (*Sophronia L. Magee*) հետ։ 1941 թվականին ավարտել է Լեքսինգթոնի բժշկական քոլեջը։ Դրանից հետո կնոջ հետ նա տեղափոխվել է Անդերսոն, որը գտնվում է Տեխաս նահանգի Մոնտգոմերի շրջանում։

Դևիդ Դիքսոնը քաղաքական կարիերան սկսել է 1845 թվականի հունիսի 4-ին, երբ ընտրվել է Տեխաս նահանգի Մոնտգոմերի շրջանի հաշտարար դատավոր։

Դիքսոնն ընտրվել է Տեխասի ներկայացուցիչների պալատի 1-ին (1846-1847), 3-րդ (1849-1851), 4-րդ (1851-1853), 6-րդ (1856-1857) և 8-րդ (1859-1861) համագումարների անդամ։ 1851-1853 թվականներին եղել է Տեխասի ներկայացուցիչների պալատի խոսնակ։

1853 թվականին հաղթել է ընտրություններում և դարձել Տեխասի 4-րդ փոխնահանգապետ։ Տեխասի նահանգապետ Էլայշա Փիզի հետ միասին այդ պաշտոնը զբաղեցրել է 1853 թվականի դեկտեմբերի 21-ից։ 1855 թվականին Դիքսոնը դեմոկրատական կուսակցությունից մասնակցել է Տեխասի նահանգապետի ընտրություններին։ Այդ ընտրություններում նրան աջակցում էր «անգետների կուսակցությունը»։ Չնայած դրան, Դիքսոնը պարտվել է գործող հանրապետական նահանգապետ Էլայշա Փիզին։

ԱՄՆ-ի քաղաքացիական պատերազմի ժամանակ Դիքսոնը ծառայում էր որպես կապիտան ազգային աշխարհազորում։ 1863-ից 1865 թվականներին, Տեխասի օրենսդրական ժողովի 9-րդ և 10-րդ համագումարների ընթացքում, Դիքսոնը եղել է Տեխաս նահանգի սենատոր։ 1866 թվականի սեպտեմբերի 1-ին նշանակվել է Հանթսվիլի բանտի ֆինանսական գործակալ, և նրա գործունեությունն այդ պաշտոնում բարձր է գնահատվել Տեխասի նահանգապետ Ջեյմս Թրոքմորթոնի կողմից։

1867 թվականին Դևիդ Դիքսոնը հեռացել է ծառայությունից և շարունակել է իր բժշկական գործունեությունը Գրիմս շրջանում։

Դևիդ Քեթչինգս Դիքսոնը մահացել է 1880 թվականի հունիսի 5-ին՝ 62 տարեկան հասակում և հուղարկավորել է Անդերսոն քաղաքի ընտանեկան գերեզմանատանը։

Ծանոթագրություններ
------------------

1. ↑  «David Catchings Dickson» (HTML)։ *Lieutenant Governors of Texas, 1846-present*։ Legislative Reference Library of Texas - www.lrl.state.tx.us։ Արխիվացված է օրիգինալից 2013-03-22-ին։ Վերցված է 22.02.2013
2. 1 2 3  «David Catchings Dickson» (HTML)։ *Texas Legislators: Past & Present*։ Legislative Reference Library of Texas - www.lrl.state.tx.us։ Արխիվացված է օրիգինալից 2013-03-22-ին։ Վերցված է 22.02.2013
3. ↑  «Texas House Speakers - Guide to 1st through 10th Speakers» (HTML)։ University of Texas at Austin - www.cah.utexas.edu։ Արխիվացված է օրիգինալից 2013-03-22-ին։ Վերցված է 22.02.2013
4. 1 2 3  Thomas W. Cutrer։ «Dickson, David Catchings» (HTML)։ *Handbook of Texas Online*։ Texas State Historical Association։ Արխիվացված է օրիգինալից 2013-03-22-ին։ Վերցված է 22.02.2013
5. ↑  «4th Lieutenant Governor David Catchings Dickson» (PDF)։ Legislative Reference Library of Texas - www.lrl.state.tx.us։ Արխիվացված է օրիգինալից 2013-03-22-ին։ Վերցված է 22.02.2013
6. 1 2  «David Dickson, future lieutenant governor, begins political career» (HTML)։ *Handbook of Texas Online*։ Texas State Historical Association։ Արխիվացված է օրիգինալից 2013-03-22-ին։ Վերցված է 22.02.2013
7. ↑  «Speakers of the Texas House of Representatives, 1846 - present» (HTML)։ Legislative Reference Library of Texas - www.lrl.state.tx.us։ Արխիվացված է օրիգինալից 2013-03-22-ին։ Վերցված է 22.02.2013
8. ↑  «Dr David Catchings Dickson» (HTML)։ www.findagrave.com։ Արխիվացված է օրիգինալից 2013-03-22-ին։ Վերցված է 22.02.2013

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |